
Forord

Historien er oppdiktet i sin helhet, og all likhet med virkelige personer er tilfeldig. Beskrivelser av lokale forhold i Vadsø og Trondheim er identisk med virkeligheten.

Jeg vil rette en stor takk til Eirin Syltebø Garnes hos Statsforvalteren i Troms og Finnmark for informasjon om politiets organisering i Finnmark. En stor takk rettes til Anders Åsheim hos Statsforvalteren i Troms og Finnmark for innspill og ideèn til krimplottet.

Jeg håper at historien vil gi en god leseropplevelse for dere som liker krim.

God lesning!


Persongalleri

Bjørg Volden – pensjonert lærer

Beate Larsen – tidligere elev ved ungdomsskolen og advokat i Trondheim

Hans Reiersen– Beate Larsens samboer

Nina Larsen – Beates mor

Erik Larsen – Beates far

Berit Hauge – Beates venninne og tidligere elev ved ungdomsskolen

Lise Haugen – Beates tidligere skolevenninne

Bjørnar Vold – Beates tidligere skolekamerat

Dag Pedersen – politibetjent

Vidar Bakk – etterforsker

Harald Vang – etterforsker

Siri Vang – Harald Vangs ektefelle

Karl Lien – etterforskningsleder

Liv Volden – Bjørgs søster

Lars Aae – Liv Voldens samboer

Victoria Aae – Lars sin datter

Per Falch – privatetterforsker

Sigrid Falch – Per Falchs kone

Johan Falch – politietterforsker i Trondheim. Sønn av Per Falch

Edel Falch – Johan Falchs kone

Håkon Berg – Ritas kjæreste

Rita Lie – Beates tidligere klassevenninne

Even Lie – Ritas bror

Jon Volden – Bjørgs nevø – Liv sin sønn

Jarle Volden – Bjørgs nevø – Liv sin sønn

Stig Johansen – journalist

Anne Johansen – Stig sin kone

Kåre Strand – Liv sin eksmann – far til hennes barn

Charlotte Strand – gift med Kåre Strand

Guri Steen – Charlottes mor

Kåre Bakken – advokat

Frank Svendsen – Kripos

Joar Jakobsen – lege

Håkon Bjørnsen– tidligere klassekamerat til Beate

Hanne Dahl – tidligere klassevenninne til Beate

Joakim Sunde – Bjørg sin nabo

Henrik Sunde – Joakim sin sønn

Randi Johansen – Beates venninne i Trondheim

Gerd Larsen – politietterforsker i Trondheim

Andreas Larsen – Gerd Larsens tidligere samboer

Mons Pedersen – Bjørg sin sønn

Arve Pedersen – Mons sin adoptivfar

Johanne Pedersen – Mons sin adoptivmor

Frank Sørensen – politiadvokat i Kirkenes

Frank Moen – statsadvokat i Trondheim

John Torsen – advokat i Trondheim

Reidar Moen – dommer i Trondheim

Bjarne Dale – huseier til Henrik Sunde

Svein Dale – Bjarne Dales far

Bjørn – politibetjent i Trondheim

Bernt – politibetjent i Trondheim

Geir Svendsen – Kripos

Frank Ræder – Kripos

Jorun Blom – etterforskningsleder i Trondheim

Dagny Ruud – fengselsleder ved Tunga kretsfengsel i Trondheim

Thor Riiber – advokat

Rolf Svendsen – patolog

Bodil Hauge – Berits søster

Per Hauge – Berits bror

Trygve Hauge – Berits far

Laila Hauge – Berits mor

Jens Dreyer – tidligere skolekamerat

Helge Ruud – politibetjent

Joar Berg – fengselsbetjent

Ole Bang – statsadvokat i Finnmark

Arvid Hansen – dommer i Vadsø

Jørn Vold – politibetjent

Roar Haugen – politibetjent

Stein – ambulansearbeider

Asbjørn – ambulansearbeider


KAPITTEL 1

Beate ble vekket av at venninnen Berit ringte og inviterte henne til Varangerfestivalen og klassetreff. Beate var i tvil om hun skulle dra. Det var ikke lenge siden at søsteren hadde blitt drept av sin kjæreste. Det ville vekke såre minner å dra dit nå. Dessuten visste hun ikke om hun ville få tid til å dra. Samtidig kom samboeren Hans hjem. Hans spurte om hun hadde laget middag. Beate pekte på telefonen.

«Jeg sovnet. Vi kan lage noe enkelt», foreslo Beate og så usikkert på Hans.

«Det går helt fint, min skjønne! Jeg kan begynne på middagen», smilte Hans og kysset henne på munnen.

«Vet du at det vakre, brune håret ditt skinner i sollyset? Du ser ut som en dronning», smilte Hans i det han gikk inn på kjøkkenet.

«Du er fantastisk!» sa Beate glad.

Beate hørte at Hans nynnet for seg selv på kjøkkenet. Hun var nyssgjerrig og tittet inn på kjøkkenet.

«Hva lager du?» spurte Beate.

«Det er en overraskelse», smilte han.

«Jeg ser at du kutter opp grønnsaker. Lager du kyllingsalat?» spurte Beate spent.

«Sett deg og slapp av, Beate. Maten er snart klar», smilte Hans.

Etter å ha avsluttet samtalen med Berit, ringte Beate til sine foreldre. Moren tok telefonen med det samme.

«Rommet ditt står alltid klart. Jeg og Erik blir veldig glade om dere kommer», sa moren.

«Jeg må sakke med Hans først, men vi kommer hvis det passer for ham» svarte Beate.

Hans serverte maten med elegante bevegelser. Beate syntes at han så fresh og lykkelig ut. Han oste av positivitet og energi. Beates øyne glitret når hun så på ham. Hun hadde et spill levende ansikt. En profesjonell kokk kunne ikke ha gjort det bedre. Det var som Beate trodde. Hun elsket kyllingsalat. Det var både godt og sunt. Det smakte himmelsk.

De jobbet mye begge to, og enkelte dager så de ikke hverandre annet enn til frokost. Noen dager satt hun på hjemmekontor på grunn av korona. Hans kunne ikke det, fordi han var psykolog og hadde samtaler med pasienter. Beate reiste mye i jobben, og Hans hadde spurt henne flere ganger om hun brydde seg mer om jobben enn om han. Til tross for at Beate hadde forklart situasjonen for ham, forsto han ikke at det var nødvendig å jobbe så mye. Hun måtte medgi at han hadde rett i noe. Hun slappet sjelden av, men det var krevende å være advokat.

Hans helte i vin til dem begge. De skålte og Beate medgav for seg selv at hun koste seg. Det var fint å kunne spise middag sammen. De hadde det så travelt begge to, og det var sjelden at de kunne nyte et måltid uten å måtte se på klokken.

«Jeg er så glad for å kunne spise middag med deg, Beate! Vi må ta oss bedre tid til å kose oss sammen», sa Hans og forsynte seg mer av salaten.

«Jeg er enig med deg, Hans. Vi stresser altfor mye, men det er krevende å være advokat. Jeg setter veldig pris på at du lager middag. Du er en bedre kokk enn meg», sa Beate og hevet vinglasset.

De pene, brune øynene så rett på Beate.

«Berit spør om jeg kan komme til Vadsø under Varangerfestivalen», begynte hun.

«Selvsagt skal du dra», svarte Hans nesten før hun hadde snakket ferdig.

«Jeg har egentlig ikke tid, men det arrangeres klassetreff. Jeg håper at du blir med meg», sa Beate og så Hans inn i øynene.

Hans bøyde seg over kjøkkenbordet og strøk Beate over håret.

«Jeg blir med deg til verdens ende», smilte Hans og kysset henne på munnen.

«Har jeg sagt at jeg elsker deg?» smilte hun og kysset ham tilbake.

Det kjentes så godt å være hjemme. Samtidig var det rart. Beate hadde bare vært hjemme et par ganger etter at søsteren døde. Beate trakk pusten dypt. Selv om det var i august, skinte solen. Det var ingen steder som hjemme. Samtidig hadde hun dårlig samvittighet for at hun var hjemme så sjelden. Hun lovet seg selv at hun måtte bli flinkere til å besøke foreldrene. Beate bestemte seg for å kose seg og glede seg over å treffe klassekameratene. Det var år og dag siden hun hadde sett noen av dem.


KAPITTEL 2

Beate var glad for å ha tatt koronavaksine. Hun var redd for å bli smittet av kovid19 viruset. Hun syntes at myndighetene var flinke til å informere og å sette i gang tiltak. Beate, Bjørnar, Berit og Lise satte seg sammen ved det ene langbordet på Indigo restaurant. Beate så at restauranten hadde lagt til rette for å holde koronatiltakene. Det var en meters avstand mellom sitteplassene.

De så alle forventningsfulle på servitørene som gikk forbi. Beate så at Berit hadde klippet det lyse håret kort, og hun hadde på seg en hvit buksedrakt som satt som støpt til den slanke kroppen. Hun var pent og diskret sminket, men hun virket blek. Det slo Beate at hun virket sliten. Det var likesom ikke noe liv over henne. Lise hadde på seg en lang, hvit kjole. Beate syntes at det lyse, korte håret lå pent inntil det runde ansiktet. Hun hadde rouge i kinnene og rosa neglelakk. Hun var sprudlende og i godt humør. Det var tydelig at hun gledet seg til middagen. Bjørnar var pent kledd i en svart dress med hvit skjorte. Han hadde blitt tynn i håret, syntes Beate. De hvite tennene var en perfekt perlerad og gjorde at han så ut som en fotomodell. Han var stille og rolig, og sa ikke så mye.

De fleste hadde satt seg ved bordene da de kom. Det var satt opp fire langbord. Mange kom bort til Beate og gjorde en koronahilsen uten å klemme. Beate merket blikkene fra flere.

«Så godt du ser ut!» sa Hanne smilende.

«Takk det samme!» Du er helt forandret. Jeg ville ikke ha kjent deg på gaten engang», lo Beate.

Hanne var høy og slank og hadde halvlangt brunt hår. Hanne spurte hva Beate jobbet med.

«Jeg er advokat», svarte Beate smilende.

Det var kjølig i lokalet. Beate var glad for at hun hadde på en jakke over blusen. Beate hadde alltid trivdes på Indigo. Det var vakre lamper i taket som var grønne, hvite og røde. Det brune glasskapet i enden av restauranten var fylt med glass. Bordene var pent dekket med hvite duker, hvite servietter og lys. Belysningen var dunkel, men koselig. Veggene var lyse og varme. Gulvet var teppebelagt med et mørkerødt vegg til vegg teppe. Det var noen få bilder på veggene. Vinduene var store med blå, lange gardiner. Gardinene var trukket fra, så lyset kom inn i restauranten. Beate syntes at restauranten var vakkert innredet. Den mørkerøde chesterfield salongen ved siden av inngangsdøren var akkurat slik Beate husket den sist hun hadde vært der. Den var veldig stilig, syntes hun. Det mørke inventaret var gjennomført og vitnet om god smak hos eierne.

På den andre siden av bordet, satt Jens. Beate så at han hadde fått bart siden sist de hadde sett hverandre. Beate synes at han kledde bart. Det mørke håret var halvlangt. Håret kunne godt ha vært kortere, tenkte Beate. Han så litt lurvete ut med et så langt hår selv om han hadde på seg dress og skoene var blankpusset. Han forteller at han fremdeles bor i Vadsø. Han brukte mange ord, og snakket om sin mor og søster.

Beate husket at Jens hadde vært best i klassen i matematikk. Hun ble derfor nesten skuffet da han fortalte at han jobbet som lærer. Beate hadde sett for seg ham som lege. Hun så på de lange, tynne fingrene hans. De hadde passet til å operere med, tenkte Beate.

«Er det noen av dere som vet hva vi får til middag?» spurte Beate og så på de som satt nærmest henne.

«Jeg tror at vi får reinsdyr», svarte Hanne.

«Å, det er fantastisk godt!» sa Beate begeistret.

«Jeg og min mann spiser her hver helg om vi er hjemme. Jeg bestiller kylling curry hver gang», lo Hanne.

«Vi får noen favorittretter. Jeg og min mor spiser også kylling curry når vi er her», sa Jens og helte vann i glasset.

Beate så seg rundt. Hun håpet inderlig at Bjørg Volden ikke var der. Hun kunne ikke se henne.

Beate spurte Jens om han visste om Bjørg Volden ville komme. Han pekte.

«Hun sitter der», sa Jens rolig.

«Å, jeg så henne ikke med det samme. Hun har ikke forandret seg», sa Beate med lav stemme.

«Jeg ser henne av og til på butikken. Det er enda godt at hun er pensjonist. Hun har ødelagt for altfor mange av sine elever. Mange kaller henne en heks», sa Jens.

Det knøt seg i magen til Beate, og det kjentes som om årene frøs til is. Hun sa ingenting. Beate så stjålent bort på enden av nabobordet. Med ett satte Bjørg Volden i å gapskratte. Alles øyne vendte seg mot henne. Beate kjente igjen den høye, karakteristiske latteren fra den gangen hun hadde hatt henne som lærer. Hun krympet seg.

Det ble servert reinsdyrstek. Beate syntes det var fantastisk god mat. Hun tok et glass rødvin til maten. Det var lenge siden at hun hadde spist så god mat. Hun kjente at hun koste seg på tross av at Bjørg Volden var der. Praten gikk lett mellom de som satt ved bordet. Beate angret ikke på at hun var kommet. Det ble virkelig morsomt da flere fortalte vitser og gode historier.

Bjørg Volden strakte fram en hånd med en teskje og plinget i glasset. Hun var kortvokst og tynn. Det korte, glatte håret var grått. Kjolen var mørk blå og lang. Hun kremtet. Beate syntes at hun lignet på en spissmus med det tynne ansiktet, den tynne munnen og den spisse nesen. 

Bjørg Volden åpnet talen med å fortelle hvor hyggelig det var å bli invitert til tross for at hun var pensjonist.

«Jeg gleder meg over å treffe så mange av mine gamle elever igjen og høre hvordan det har gått med dere», sa hun smilende.

Hun hadde en høy, skingrende stemme som hørtes over alle andre.

«Jeg savner å være på jobb, men jeg har begynt å venne meg til pensjonisttilværelsen. Jeg har vært lærer i hele min yrkeskarriere. Jeg tok utdanning i Trondheim, men jeg har jobbet i Vadsø i hele mitt liv. Det er her jeg hører hjemme. Jeg vet at det er flere av dere som også har valgt å bli lærere, noe jeg håper at jeg har noe av æren for. Jeg husker dere alle som flinke elever med gode fremtidsutsikter. Det er synd at mange av dere har flyttet fra Vadsø, men desto mer hyggelig å treffe dere igjen når dere er her på besøk. Varangerfestivalen har alltid vært en god anledning for å treffes igjen», sa Bjørg Volden og hevet vinglasset.

Hun så seg rundt.

«Jeg vil utbringe en skål for dere og at vi er samlet her i kveld. Skål!» sa hun og nippet til vinen.

«Jeg håper å få snakket noen ord med dere alle i løpet av kvelden. Nyt middagen!» avsluttet hun og satte seg ned igjen på stolen.

Folk klappet da Bjørg Volden var ferdig med talen. Mange gikk bort til henne og takket henne for en fin tale. Beate la merke til at både Jens, Lise og Bjørnar satt stille ved bordet. De virket ikke så entusiastiske over talen, og Berit klappet ikke engang.

«Hva tenker dere om talen?» spurte Beate med lav stemme.

«Det var bare fraser. Jeg kunne ha vridd hodet rundt på henne etter alt faenskapen hun har forårsaket», hvisket Berit.

«Hun fortjener gift i vinglasset!» sa Jens og bøyde seg over bordet mot Beate.

«Hysj! Dere må ikke si sånt selv om vi alle tenker det», sa Beate.

«Det var en spøk», smilte Jens.

«Noen kan tro at det er alvor», sa Beate lavt.

Per avsluttet kvelden med en morsom historie fra ungdomsskolen. Han reiste seg opp og plinget i glasset.

«Jeg har lyst til å fortelle en historie fra en tur som vi hadde da vi gikk på ungdomsskolen. Jeg regner med at mange i klassen husker turen fremdeles. Vi skulle på skoletur og hadde bestilt båt til Bugøynes. Vi skulle fiske underveis, og spise på en restaurant i Bugøynes etter at vi hadde fisket. Vi fikk motorstopp underveis, og vi ble liggende å drive til motoren startet igjen. Vi ble så forsinket at restauranten hadde stengt da vi kom frem. Heldigvis hadde vi fått fisk. Du, Jens tok grep og vi fikk tent opp bål og stekt fisken som vi hadde fått. Mange foreldre ble redde da vi ikke kom tilbake til avtalt tid, og Røde Kors dukket opp. De valgte å spise fisk sammen med oss. Jeg tror aldri at jeg hadde spist så god mat», lo Per.

Beate lo høyt da Per fortalte historien. Selskapet brøt opp ved 2300 tiden. Beate vekslet adresse og telefonnummer med alle gamle klassekamerater.

«Du er den eneste i klassen som virkelig har blitt til noe. Det er ingen av oss andre som er blitt jurister», smilte Kari og gav Beate en klapp på skulderen på vei ut av lokalet.

Bjørnar, Lise og Berit kom hjem til Beates foreldre neste kveld. Det var fredag. De gikk sammen til Vadsøhallen. Hans ville ikke være med. Han likte ikke Boloman. Beate ble irritert, men hun sa ingenting. Han var så sær noen ganger.

Beate syntes at koronarestriksjonene la en demper over konserten, men hun koste seg likevel. Det var litt vanskelig å puste i munnbindet i så lang tid, men Beate gjorde alt for å konsentrere seg om konserten.

Konserten var ferdig ved 2100- tiden i Vadsøhallen. Beate og Berit gikk sammen ut fra lokalet.

«For en fantastisk konsert!» sa Beate fornøyd.

Berit var enig. Det var enda tidlig kveld. Berit foreslo å dra på Opticom. Da de kom dit, var lokalet fullt. Det var så vidt at de fikk sitteplass. De satte seg i en av skinnsofaene i restauranten. Beate var imponert over hvor fint det hadde blitt i det nye lokalet. Veggene var mørke med lampetter som lyste. Ved siden ett av vinduene var det et stort bilde av et kvinneansikt. Det var lys på alle bordene. Restauranten var i to etasjer, men Beate hadde ikke vært i andre etasje. Beate snudde seg og så ut av vinduet da de hørte politisirener. Hun så en politibil kjøre forbi med blålys på.


KAPITTEL 3

Politietterforsker Harald Vang og hans kone Siri kom hjem etter konsert i Vadsøhallen. Harald Vang var i slutten av 30-årene, middels høy og slank. Han hengte av seg den svarte allværsjakken i entrèen. Han så seg selv i speilet og dro en hånd gjennom det kortklipte, lyse håret. Skjegget var kort. Han hadde nettopp vært hos frisøren. Harald frøs på ørene. Siri var elegant kledd, med en lang mørk kåpe som hun hengte pent på plass på en knagg i gangen. Hun var mørk og hadde kort hår. Hun var vakker, og hadde en lys, pen stemme. Hun var et par år yngre enn sin mann.

«Det var en av de beste konsertene jeg har hørt», sa Siri fornøyd.

«Jeg er enig med deg. Dette var veldig bra. Jeg er så sulten. Har vi noe mat?» spurte Harald og gikk inn på kjøkkenet.

«Vi har pizza. Jeg har lyst på pizza», sa Siri og åpnet fryseskapet.

«Da setter vi på pizza», avgjorde Harald.

Mobiltelefonen ringte. Harald løp inn i stua for å ta den. Det var etterforskningsleder Karl Lien. Han hørtes brysk ut i stemmen. Det gjorde han alltid når han var stresset.

«Vi har fått melding om et drap på en eldre kvinne. Hun har blitt knivdrept. Det var søsteren som fant henne. Hun ringte politiet for få minutter siden», forklarte han på finnmarksdialekt.

«Å, herregud!» utbrøt Harald.

«Jeg vil at du drar dit med det samme. Jeg ringer teknikerne som vil jobbe sammen med deg. Det kan hende at vi trenger hjelp av Kripos. Jeg ringer dem nå», avsluttet Lien.

«Jeg drar med en gang», lovet Harald.

Harald gikk ut i entrèen og tok på seg uniformen. Han bannet lavt, men han måtte dra. Siri kom bort til ham fra stuen.

«Det har skjedd et drap. Jeg må dra med en gang. Jeg må vente med å spise til jeg kommer tilbake. Det kan bli en lang natt, så jeg kjøper noe å spise på veien» forklarte Harald.

«Å, hjelp!» utbrøt Siri.

«Jeg er tilbake så raskt jeg kan», ropte Harald i det han gikk ut av døra.

Beate sjekket mobiltelefonen da de satt på Opticom om kvelden. Politisirene hørtes fortsatt. Hun og Berit satt nær bardisken. Det begynte å mørkne, og det var dunkel belysning i restauranten. Beate var nysgjerrig på om det sto noe på nett om hva som hadde skjedd. Hun gispet da det sto på IFinnmark at en kvinne på 65 år var funnet drept i sitt hjem. Flere i lokalet hadde blitt oppmerksom på hva som hadde hendt. En mann som satt ved nabobordet fortalte at det var Bjørg Volden som var død.

Beate kjente at det knøt seg i magen. Hun fikk ikke fram et ord.

«Hva var det han sa? Er det Bjørg som er død?» spurte Berit vantro.

Berit så spørrende på Beate.

«Herregud!» utbrøt Beate.

Berit gikk bort til mannen på nabobordet, og spurte ham om han var sikker på at det var Bjørg Volden som var funnet død. Mannen gjentok at det var hun som var funnet drept. Berit gikk tilbake til Beate.

«Mannen er helt sikker på at det er henne», sa Berit.

«Det står på nettet at hun er drept. Det kan ha skjedd mens vi var på konserten», sa Beate.

«Hvis hun fortsatte å behandle folk som hun behandlet oss, må det ha rent over for noen», mente Berit.

«Vi vet ikke hva som har skjedd, men karma innhenter folk til slutt», kommenterte Beate.

Da Harald Vang kom til åstedet, var teknikerne allerede i gang med å sikre spor. Han gikk inn i stua. En av teknikerne fortalte at legen var på vei. Det var et forferdelig rot i huset. Skuffer var trukket ut og endevendt. Liket lå fremdeles på gulvet. Harald kunne se at kvinnen lå sammenkrøpet i fosterstilling. Det var mye blod på gulvet. Hun var bundet på hendene, og hun var ille tilredt. Kroppen hadde synlige skader på overkroppen og i ansiktet. Det var spor etter flere knivstikk. Kniven måtte ha gått inn ved hjerteregionen. Det var blod over hele brystet.

Harald grøsset. Det var et forferdelig syn. Harald Vang tenkte at den som hadde gjort dette, måtte ha vært sint. Intensiteten i knivstikkene tydet på kraftige hugg. At hun var bundet, kunne bety at det var et innbrudd som hadde gått galt. Noe sa Vang at dette handlet om hat, og at åstedet var rigget for å forvirre. De måtte kanskje se etter en gjerningsperson med et inderlig hat.

Harald Vang kunne høre at noen gråt. Han gikk inn på kjøkkenet og fant en kvinne som satt med hodet i hendene. Han satte seg ved siden av henne og holdt rundt henne. Kvinnen reiste seg opp i stolen.

«Bjørg er død», sa kvinnen gråtkvalt.

«Jeg vet at hun var søsteren din» sa Harald medfølende.

Kvinnen nikket. Det mørke, krøllete håret var bustete, og ansiktet var rødt og hovent av gråt.

«Hun hadde invitert meg på rødvin. Jeg bor like oppe i gata her».

Hun pekte.

«Jeg stusset da ytterdøren var ulåst. Bjørg pleier alltid å låse døren», hikstet hun.

Harald spurte om noe var stjålet. Liv svarte at det så ikke sånn ut.

«Hun må ha sluppet inn djevelen», svarte Liv.

«Aner du hvem det kan være?» spurte Harald.

«Bjørg hadde få venner. Jeg kan likevel ikke tenke meg hvem som har gjort noe slikt» svarte Liv.

«Jeg fant henne slik da jeg kom», la hun til.

Hun pekte mot stua.

«Hun lå urørlig. Jeg forsto med en gang at hun var død», forklarte hun.

Harald visste hvem Bjørg var. Mange tanker gikk gjennom hodet. Han hadde selv hatt henne som lærer på ungdomsskolen. Han hadde ingen gode minner om henne. Han hadde fått gjennomgå i hennes timer. Det var likevel mange andre som hadde det verre enn han. Vang takket skjebnen for at han ikke hadde blitt hverken kriminell eller rusmisbruker. Foreldrene hadde sendt ham til psykolog på grunn av depresjon. Han fikk god hjelp. Om det ikke hadde vært for psykologen, visste han ikke hvordan det ville ha gått. Han hadde hatt et selvmordsforsøk da han var 18 år gammel. Det kunne ha gått galt. Bjørg hadde vært et utyske. Han visste at hun bodde alene. Kvinnen ble aldri gift og hun var uten barn.

«Er det noen du vil at jeg skal ringe?» spurte han henvendt til Liv.

Hun ristet på hodet.

«Har du noen å være sammen med?» spurte Harald.

«Jeg har samboeren min, Lars. Jeg skal gå hjem når Bjørg er hentet», svarte Liv.

Harald forklarte at det kunne ta mange timer og at legen måtte undersøke henne før hun ble sendt til obduksjon.

«Du kan ikke gjøre mer i kveld. Vi sørger for å få sendt henne til UNN i Tromsø. Jeg synes at du skal dra hjem», sa Harald rolig.

Han syntes synd på Liv. Hun var yngre enn sin søster, og jobbet også som lærer. Hun var et ordentlig menneske.

Harald gikk tilbake til stua. Han så seg rundt. Alle møblene var veltet. Det kunne bety at det hadde vært kamp. Han gikk på badet, og etterpå gikk han opp trappen til 2. etasje. Der var det to soverom. Han kunne ikke se noe spesielt. En håndveske sto på en stol. Alt så ryddig ut. Veska inneholdt litt kontanter og et bankkort. Senga var pent oppredd. Han gikk ned igjen. Han så ingenting mistenkelig bortsett fra alt rotet i stua.

Haralds telefon ringte. Det var Vidar Bakk. Bakk var politietterforsker og en nær kollega. Bakk fortalte rolig at Lien ville at de skulle snakke med naboene med det samme. Vidar Bakk sa at han kunne begynne å snakke med naboene selv om det var sent på kveld. Harald var fornøyd. Da kunne han fortsette å jobbe på åstedet.

Harald åpnet døren og hilste på legen, dr. Joar Jakobsen. Legen var ung, høy og tynn. Han var kledd i treningsjakke og sko, så Harald gjettet på at han hadde vært ute og jogget. Joar Jakobsen unnskyldte at han kom litt sent. Jakobsen begynte å undersøke Bjørg med det samme. Han konstaterte raskt at kniven hadde gått inn i hjertet.

«Det er tre hugg rett i hjertet», sa Jakobsen da han åpnet blusen som hun hadde på.

«Hun må ha dødd momentant», mente han.

«Kan du si når hun døde?» spurte Harald.

«Et sted mellom kl 1700 og kl 1800, tror jeg. Obduksjonen vil gi et mer nøyaktig svar, men hun har ligget i noen timer», svarte han.

Jakobsen trodde ikke at Bjørg rakk å forvare seg.

«Hun har ikke kjempet eller slåss mot drapspersonen. Jeg finner ingenting under neglene hennes. Det betyr at hun må ha følt seg helt trygg før hun ble angrepet», mente Jakobsen.

«Det må bety at hun kjente drapspersonen», kommenterte Harald Vang.

«Det stemmer», svarte Jakobsen.

«Det forklarer at ytterdøren var åpen når søsteren kom», sa Harald.

«Noen må ha sett noe. Min kollega, Vidar Bakk vil snakke med naboene allerede i kveld», forklarte Harald.

Jakobsen pakket sammen, Han var ferdig med undersøkelsene.

«Stikksårene i kroppen tyder på at gjerningspersonen var omtrent av samme høyde som offeret. Alt tyder på at gjerningspersonen sto nært kvinnen under angrepet», mente Jakobsen.

